Түйесіңір таспашөбі

Түйесіңір (Astragalus macrocladus) – бұршақ тұқымдасы, таспа туысына жататын жартылай бұта. 
Қазақстанда Қызылқұм мен Түркістанның кедір-бұдырлы құмдарында, балшықты топырақтарында кездеседі. Биіктігі 50 – 65 см. Сабағы бұтақталып өседі. Жапырағының ұзындығы 3 – 6 см, сопақша, қауырсын тәрізді, өсімдіктің төменгі бөлігіндегі бөбешік жапырақшалары сағақпен бірігіп кеткен. Гүл сидамы қабыса біткен ақ түкті, шашақ гүлшоғырымен қоса алғанда ұзындығы 10 – 20 см, тостағанша жапырақшасы түтікше-қоңырау тәрізді, ұзындығы 5 – 6 мм, күлтесі қызғылт не алқызыл. Сәуір – мамыр айларында гүлдеп, мамырдың аяғында жеміс салады. Жемісі – бұршақ (ұзындығы 7, ені 3 мм).«Қазақстан»: Ұлттық энцклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 ISBN 5-89800-123-9, VIII том
 Дереккөздер

Санат:Бұршақтар тұқымдасы